Namzetê Çewlîgî yê Partîya Çep a Keske Omer Faruk Hulaku û Hemserekanê DBP Emîne Yalçin û Lutfu Aslan û Hemserekanê HDPyî Mîhrîbane Ekîncî û Feyzî Şahanoglu Roşanê Remezanî şarî reyde Goristanê Karşiyakayî de fîraz kerd.
Zîyaretê goristanê merkezê şaristanî ra dima dewanê Kadîmadrag, Çilkanî, Derê Nazik, Tarbasan û Ibraman de zî gorî ameyî zîyaretkerdene. Dewijan heyet bi coşî pêşwazî kerd. Dima heyetî keyeyê şehîdan zîyaret kerdî.
Omer Faruk Hulaku û Hemserekê DBP û HDPyî dima yewbînan ra cîya bîyî. Nînan ra her yewî/e taxêka merkezî zîyaret kerde. Her taxe de şarê Çewlîgî bi slogan û tîlîlîyan ê pêşwazî kerdî.
